**VIETINIO ŪKIO IR TURTO VALDYMO SKYRIUS**

**AIŠKINAMASIS RAŠTAS**

**Dėl TARYBOS sprendimo „DĖL RASEINIŲ RAJONO SAVIVALDYBĖS TARYBOS 2016 M. GEGUŽĖS 26 D. SPRENDIMO NR. TS-224 „DĖL RASEINIŲ RAJONO SAVIVALDYBĖS BIUDŽETINIŲ UGDYMO ĮSTAIGŲ PATALPŲ, SKIRTŲ MAISTO RUOŠIMUI, suteikimo IR eksploatavimo IŠLAIDŲ APMOKĖJIMO TVARKOS APRAŠO PATVIRTINIMO“ PAKEITIMO“ projekto**

2020 m. rugpjūčio 4 d.

Raseiniai

|  |
| --- |
| **1. Parengto projekto tikslai ir uždaviniai.** |
| **Pagrindinis tikslas** – pakeisti Raseinių rajono savivaldybės tarybos 2016 m. gegužės 26 d. sprendimu Nr. TS-224 „Dėl Raseinių rajono savivaldybės biudžetinių ugdymo įstaigų patalpų, skirtų maisto ruošimui, suteikimo ir eksploatavimo išlaidų apmokėjimo tvarkos aprašo patvirtinimo“ patvirtintą Raseinių rajono savivaldybės biudžetinių ugdymo įstaigų, skirtų maisto ruošimui, suteikimo ir eksploatavimo išlaidų apmokėjimo tvarkos aprašo priedą „Savivaldybės biudžetinių ugdymo įstaigų patalpų, naudojamų maisto ruošimui, nuomos tarifai (už 1 kv. m. per mėn.)“ įtraukiant Raseinių r. Betygalos Maironio gimnaziją bei padidinant Raseinių Viktoro Petkaus pagrindinės mokyklos ir Raseinių Šaltinio progimnazijos patalpų, naudojamų maisto ruošimui, nuomos tarifus. |
| **2. Kokių pozityvių rezultatų laukiama.** |
| Pakeitus tvarkos aprašo priedą, mokykla galės nuomoti patalpas maisto ruošimui mokiniams, nuomos kaina bus palankesnė ugdymo įstaigoms. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Nėra. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Netaikoma. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Sprendimo projektas suderintas Raseinių rajono savivaldybės tarybos veiklos reglamento, patvirtinto Raseinių rajono savivaldybės tarybos 2019 m. rugpjūčio 28 d. sprendimu Nr. TS-257, 35.1 papunktyje nustatyta tvarka. |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
| Parengtas teisinio akto projektas neprieštarauja norminio pobūdžio teisės aktams. |
| **7. Projekto autorius ar autorių grupė.** |
| Vietinio ūkio ir turto valdymo skyriaus vyr. specialistė Rūtenė Žemkauskienė |

Vyr. specialistė Rūtenė Žemkauskienė